Miłoćicy (SN/MiR). Z nowym poskitkom chce Njebjelčanske wuměłstwowe a kubłanske towarstwo Kamjenjak swoju lětnju sezonu zakónčić. Tónle pjatk a sobotu, stajnje wot 14 do 17 hodź., přeproša jeje čłonojo zajimcow na prěni dźeń wotewrjenych duri do Miłočanskeje skały Při Krabatowym kamjenju. Tam móža so zajimcy wobdźělić na dźěłowej skupinje „Sam rězbarić“. Poskitk měri so na dźěći, młodostnych a młodych dorosćenych, kotřiž chcedźa so na tymle wuměłskim polu wuspytać. Předznajomosće za to žane trěbne njejsu.
szl_Latn